Πολλές φορές, εξαιτίας της ανιούσας υγρασίας, το δάπεδο του σπιτιού μας είναι υγρό ή  υπάρχει μία μυρωδιά μούχλας στο χώρο.Το πρόβλημα αυτό μπορεί να δημιουργήσει φθορές τόσο στα ξύλινα δάπεδα, στα πλακάκια όσο και στα αντικείμενα που έρχονται σε επαφή με αυτά, καθώς αποθηκεύουν υγρασία. Η υγρασία του δαπέδου, όπως είναι φυσικό, μειώνει τη θερμοκρασία του χώρου και μπορεί να δημιουργήσει προβλήματα  υγείας σε όσους διαμένουν στον χώρο.
Αντιμετώπιση:
Μπορούν να επιλεγούν δομικά υλικά (για τις υπόγειες κατασκευές) όσο το δυνατόν πιο στεγανά στην υγρασία
Τα δομικά στοιχεία μπορούν να επαλειφθούν με στεγανωτικά υλικά. Στόχος τους είναι να καλύψουν και να μονώσουν όσο καλύτερα τις επιφάνειες του δαπέδου.
Σε κτίρια χωρίς υπόγειο τοποθετείται στεγανωτική στρώση (στεγανωτικά φύλλα ή μεμβράνες) 30 εκ. πάνω από τη στάθμη του εδάφους. Κάτω από το δάπεδο αν δεν υπάρχει κάποια μεγάλη εστία νερού δημιουργείται μια στρώση από χαλίκι 15-20 εκ. κάτω από τη πλάκα.
Σε περίπτωση που υπάρχει κάποια μεγάλη εστία νερού τότε πρέπει να μιλήσεις με έναν επαγγελματία για την κατάλληλη λύση στο πρόβλημά σου.